DIRETTIVA TAL-KUNSILL
tal-25 ta' Ġunju 1979
dwar l-approssimazzjoni tal-liġijiet ta' l-Istati Membri rigward l-istrutturi ta' protezzjoni kontra l-qlib ta' tratturi bir-roti għall-agrikoltura jew għall-forestrija
(testjar statiku)
(79/622/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekomomika Ewropea, u partikolarment l-Artikolu 100 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew ([1]),
Wara li kkunsidra l-opinjoni tal-Kumitat Ekonomiku u Soċjali ([2]),
Billi l-ħtiġiet tekniċi li għandhom jikkonformaw magħhom t-tratturi skond il-liġijiet nazzjonali jirrelataw inter alia ma' strutturi ta' protezzjoni kontra l-qlib u għat-twaħħil tagħhom mat-trattur;
Billi dawk il-ħtiġiet huma differenti minn Stat Membru għall-ieħor, billi huwa għalhekk neċessarju illi l-Istati Membri kollha jadottaw l-istess ħtiġiet jew addizzjonalment ma' jew inkella minflok ir-regoli eżistenti tagħhom sabiex, partikolarment, jippermettu li l-proċedura ta' approvazzjoni tat-tip tal-KEE li kienet is-suġġett tad-Direttiva tal-Kunsill 74/150/KEE ta' l-4 ta' Marzu 1974 dwar l-approssimazzjoni tal-liġijiet ta' l-Istati Membri rigward l-approvazzjoni ta-tip ta' tratturi bir-roti għall-agrikoltura jew għall-forestrija ([3]) tiġi introdotta għal kull tip ta' trattur;
Billi proċedura armonizzata għall-approvazzjoni tat-tip tal-komponenti ta' strutturi ta' protezzjoni kontra l-qlibu t-twaħħil tagħhom mat-tratturi jagħmila possibbli għal kull Stat Membru illi jivverifika konformità mal-ħtiġiet komuni ta' kostruzzjoni u ttestjar u li jinforma lill-Istati Membri l-oħra dwar is-sejbiet tiegħu billi jibagħtilhom kopji taċ-ċertifikat ta' l-approvazzjoni tat-tip ta' komponenti għal kull tip ta' struttura ta' protezzjoni kontra l-qlib u t-twaħħil tiegħu mat-trattur; billi t-tqegħid ta' marka ta' approvazzjoni tat-tip tal-komponenti tal-KEE fuq l-istrutturi kollha manifatturati f'konformità mat-tip approvat jagħmel ovvju n-neċessità ta' verifikazzjonijiet tekniċi fuq dawk l-istrutturi fl-Istati Membri l-oħrajn;
Billi ħtiġiet komuni dwar elementi u karatteristiċi oħra ta' l-istruttura ta' protezzjoni kontra l-qlib, partikolarment dawk li jikkonċernaw id-dimensjonijiet, bibien, ħġieġ ta' sigurtà, strumenti li jżommu lit-trattur milli jkompli jitgerbeb jekk jinqaleb, u protezzjoni tal-passiġġieri, jiġu stabbiliti f'data iktar il quddiem;
Billi l-ħtiġiet armonizzati huma prinċipalment maħsuba biex jiżguraw sigurtà fit-triq u fuq ix-xogħol fil-Komunità kollha; billi għal din ir-raġuni huwa meħtieġ li jiġi introdott l-obbligu għat-tratturi koperti minn din id-Direttiva li jiġu mgħammra bi strutturi ta' protezzjoni kontra l-qlib; billi sa data li għandha tiġi determinata, it-tratturi msemmija fid-Direttiva tal-Kunsill 77/536/KEE tat-28 ta' Ġunju 1977 dwar l-approssimazzjoni tal-liġijiet ta'l-Istati Membri rigward l-istrutturi ta' protezzjoni kontra l-qlib ta' tratturi bir-roti għall-agrikoltura jew għall-forestrija (1) għandhom jiġu mgħammra bi strutturi ta' protezzjoni kontra l-qlib li jikkonformaw jew mad-Direttiva 77/536/KEE jew inkella ma' din id-Direttiva;
Billi l-approssimazzjoni tal-liġijiet nazzjonali rigward tratturi jimplikaw rikonoxximent reċiproku mill-Istati Membri ta' l-ispezzjonar mwettaq minn kull wieħed minnhom ibbażati fuq il-ħtiġiet komuni,
ADOTTA DIN ID-DIRETTIVA:
Artikolu 1
1) Kull Stat Membru għandu jagħti approvazzjoni tat-tip tal-komponenti tal-KEE għal kull tip ta' struttura ta' protezzjoni kontra l-qlib u t-twaħħil tagħha mat-trattur li tissoddisfa l-ħtiġiet ta' kostruzzjoni u ttestjar stabbiliti fl-Annessi I sa V.
___________________________
1 ĠU Nru L 220, 29.8.1977, p. 1.
2. Stat Membru li ta approvazzjoni tat-tip tal-komponenti tal-KEE għandu jieħu l-miżuri meħtieġa biex jivverifika, sa fejn hu neċessarju u jekk hemm bżonn b'kooperazzjoni ma' l-awtoritajiet kompetenti fl-Istati Membri l-oħrajn, li l-mudelli ta' protezzjoni jikkonformaw mat-tip approvat. Tali verifikazzjoni għandha tkun limitata għal verifikazzjoni fil-post.
Artikolu 2
L-Istati Membri għandhom, għal kull tip ta' struttura ta' protezzjoni kontra l-qlib u t-twaħħil tagħha mat-trattur li japprovaw skond l-Artikolu 1, joħorġu lill-manifattur tat-trattur jew ta' l-struttura ta' protezzjoni kontra l-qlib, jew lir-rappreżentant awtorizzat tiegħu, marka ta' approvazzjoni tat-tip tal-komponenti tal-KEE li tikkonforma mal-mudell esibit f'Anness VI.
L-Istati Membri għandhom jieħdu l-passi xierqa kollha biex jipprevenu l-użu ta' marki li jistgħu jikkrejaw konfużjoni bejn strutturi ta' protezzjoni kontra l-qlib li ġew approvati għat-tip ta' komponent skond l-Artikolu 1 u strumenti oħra.
Artikolu 3
1. L-ebda Stat Membru ma jista jipprojbixxi t-tqegħid fis-suq ta' strutturi ta' protezzjoni kontra l-qlib jew it-twaħħil tagħhom fuq tratturi għal raġunijiet relatati mall-kostruzzjoni tagħhom jekk għandhom il-marka ta' approvazzjoni tat-tip tal-KEE.
2. Madankollu, Stat Membru jista' jipprojbixxi t-tqegħid fis-suq ta' strutturi ta' protezzjoni kontra l-qlib li għandhom il-marka ta' approvazzjoni tat-tip tal-KEE li konsistentement ma jikkkonformawx mat-tip approvat.
Dak l-Istat għandu minnufih jinforma lill-Istati Membri l-oħra u lill-Kummissjoni dwar il-miżuri meħuda, u jispeċifika r-raġunujijiet għad-deċiżjoni tiegħu.
Artikolu 4
L-awtoritajiet kompetenti ta' kull Stat Membru għandhom fi żmien xahar jibgħatu lill-awtoritajiet kompetenti ta'l-Istati Membri l-oħra kopji taċ-ċertifikati tat-tip ta' komponenti, li eżempju tagħhom huwa mogħti fl-Anness VII, komplut għal kull tip ta' struttura ta' protezzjoni kontra l-qlib li huma japprovaw jew li jirrifjutaw li japprovaw.
Artikolu 5
1. Jekk l-Istat Membru li jkun ta' approvazzjoni tat-tip tal-komponenti tal-KEE jsib li numru ta' strutturi ta' protezzjoni kontra l-qlib u t-twaħħil tagħhom mat-tratturi li għandhom l-istess marka ta' approvazzjoni tat-tip tal-komponenti tal-KEE ma jikkonformawx mat-tip li huwa approva, għandu jieħu l-miżuri meħtieġa biex jiżgura li l-mudelli tal-produzzjoni jikkonformaw mat-tip approvat. L-awtoritajiet kompetenti ta' dak l-Istat għandu javżaw lil dawk l-Istati Membri l-oħra bil-miżuri meħuda li jistgħu, jekk meħtieġ, fejn hemm nuqqas ta' konformità serja u ripetuta, jestendu għall-irtirar ta' approvazzjoni tat-tip ta' kompotent tal-KEE. L-awtoritajiet imsemmija għandhom jieħdu l-istess miżuri jekk jiġu nfurmati mill-awtoritajiet kompetenti ta' Stat Membru ieħor dwar tali nuqqas ta' konformità.
2. L-awtoritajiet kompetenti ta' l-Istati Membri għandhom fi żmien xahar jinfurmaw lil xulxin dwar kwalunkwe rtirar ta' approvazzjoni tat-tip tal-komponenti tal-KEE u dwar ir-raġunijiet għal kull tali miżura.
Artikolu 6
Kwalunkwe deċiżjoni meħuda skond id-disposizzjonijiet adottati b'implimentazzjoni ta' din id-Direttiva li tirrifjuta jew tirtira approvazzjoni tat-tip ta' komponenti għal strutturi ta' protezzjoni kontra l-qlib u t-twaħħil tagħhhom mat-tratturi, jew li tipprojbixxi t-tqegħid tagħhom fis-suq jew l-użu tagħhom, għandha tistabbilixxi fid-dettal ir-raġunijiet li fuqhom hija giet bbażata. Tali deċiżjoni għandha tiġi notifikata lill-parti konċernata, li fl-istess ħin għandha tkun infurmata dwar ir-rimedji disponibbli lilha skond il-liġijiet fis-seħħ fl-Istati Membri u dwar il-limiti ta' żmien permess għall-eżerċizzju ta' dawn ir-rimedji.
Artikolu 7
L-ebda Stat Membru ma għandu jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali dwar trattur għal raġunijiet li jirrelataw ma' l-istruttura ta' protezzjoni kontra l-qlib jew it-twaħħil tagħha mat-trattur jekk dawn għandhom il-marka ta' approvazzjoni tat-tip tal-KEE u jekk l-ħtiġiet stabbiliti fl-Anness VIII ġew milħuqa.
Artikolu 8
L-ebda Stat Membru ma jista' jirrifjuta jew jipprojbixxi l-bejgħ, ir-reġistrazzjoni, dħul fis-servizz jew użu ta kwalunkwe trattur għal raġunijiet relatati mal-istruttura ta' protezzjoni kontra l-qlib u t-twaħħil tagħha mat-trattur jekk dawn għandhom il-marka ta' approvazzjoni tat-tip tal-KEE u jekk l-ħtiġiet stabbiliti fl-Anness VIII ġew milħuqa.
Artikolu 9
Din id-Direttiva tapplika għall-tratturi kif definiti fl-Artikolu 1 tad-Direttiva 74/150/KEE li għandhom il-karatteristiċi li ġejjin:
spazju ħieles taħt il-fus ta' wara ta' mhux aktar minn 1 000 mm,
wisa' fissa minima aġġustabbli tat-track ta' waħda mill-fwies tas-sewqan ta' 1 150 mm jew aktar,
possibilità li jitwaħħlilha strument għall-multipoint coupling għal għodda li jinqalgħu u żbarra għall-irmunkar,
massa ta' 800 kg jew aktar, li tikkorrispondi mal-piż tat-trattur mhux mgħobbi kif definit fis-sezzjoni 2.4 ta' l-Anness I għad-Direttiva 74/150/KEE, li jinkludi l-istruttura ta' protezzjoni kontra l-qlib mgħammra skond din id-Direttiva u tyres ta' l-akbar daqs rakkomandat mill-manifattur.
Artikolu 10
Għall-għanijiet ta' approvazzjoni tat-tip tal-KEE, kwalunkwe trattur li jirreferi għalih l-Artikolu 9 għandu jkun mgħammar bi struttura ta' protezzjoni kontra l-qlib li tissoddisfa l-ħtiġiet stabbiliti fl-Annessi I sa V.
Madankollu t-tratturi definiti fl-Artikolu 9 tad-Direttiva 77/536/KEE jistgħu, għall-għanijiet ta' approvazzjoni tat-tip tal-KEE, jkunu mgħammra bi struttura ta' protezzjoni kontra l-qlib li tissoddisfa l-ħtiġiet stabbiliti fl-Annessi I sa V ta' dik id-Direttiva.
Artikolu 11
Kwalunkwe emendi neċessarji biex jiġu addatati l-ħtiġiet fl-Annessi għal din id-Direttiva biex jiġi kkunsidrat xi progress tekniku għandhom jiġu adottati skond il-proċedura stabbilita fl-Artikolu 13 tad-Direttiva 74/150/KEE.
Artikolu 12
1. L-Istati Membri għandhom idaħħlu fis-seħħ id-disposizzjonijiet neċessarji biex jikkonformaw ma' din id-Direttiva fi żmien 18-il xahar minn notifika tagħha u għandhom jinfurmaw lill-Kummissjoni dwar dan.
2. L-Istati Membri għandhom jiżguraw illi t-testijiet tad-disposizzjonijiet ewlenin tal-liġi nazzjonali li huma jadottaw fil-kamp kopert minn din id-Direttiva jiġu kkomunikati lill-Kummissjoni.
Artikolu 13
Din id-Direttiva hija indirizzata lill-Istati Membri.
Magħmula fil-Lussemburgu, fil-25 ta' Ġunju 1979.